**Isabella Milton er Køges nye landsmester !!**

6 af Køges ungdomsspillere har deltaget i DGIs Landsmesterskaber, som blev afviklet over to weekender i marts på 4 forskellige steder i Jylland og på Fyn.

U11 spillerne mødtes i Hedensted, U13 i Holsted, U15 i Fredericia og U17 i Middelfart. Alle stævner blev afholdt fra lørdag til søndag med overnatning og sociale arrangementer som en integreret del af stævnet, noget som DGI tillægger stor vægt.

Stævnet havde samlet hundredevis af deltagere fra hele landet og det har været en god udfordring for vore spillere at møde spillere fra andre regioner end dem de normalt spiller imod fra Sjælland.

Flere af Køges spillere har udmærket sig med flotte resultater, Ikke mindst Isabella Milton som blev Landsmester i U11D damesingle.

**Resultater Køge spillere:**

**Isabella Milton U11D:**

GULD i damesingle

Nr. 4 i damedouble

**Dagmar Stamm U15C:**

BRONZE i damedouble

Nr. 19 I damesingle

**Philip Randers U15B:**

Nr. 4 i herresingle

Nr. 11 i herredouble

**Sofie Hoelgaard U15A:**

SØLV i damesingle

SØLV i damedouble

**Helene Skov-Casper U15A:**

Nr. 5 i damesingle

Nr. 25 i damedouble

**Sophie Thrane Bruun U17B:**

Nr. 5 i damesingle

Nr. 7 i damedouble